Na osnovu člana 4 stav 1 , tačka 1.8 i 1.15 Zakona ( Br. 03/L – 223) o Sudskom savetu Kosova i člana 25 Zakona ( Br. 03/ L – 199) o Sudovima, Sudski Savet Kosova, dana 27. jula 2015 donosi:

**PRAVILNIK 06/ 2015**

**O UNUTRAŠNJOJ ORGANIZACIJI I SISTEMATIZACIJI**

**RADNIH MESTA U OSNOVNOM SUDU U GNJILANU**

**Član 1**

**Svrha**

Ovaj pravilnik ima za cilj utvrđivanje unutrašnje organizacije Osnovnog suda u Gnjilanu i njegovih odeljenja.

**Član 2**

**Delokrug**

Ovaj pravilnik se primenjuje u Osnovnom sudu u Gnjilanu, čije su dužnosti i odgovornosti definisani važećim zakonom.

**Član 3**

**Organizaciona struktura Osnovnog suda u Gnjilanu**

3.1 Organizaciona struktura Osnovnog suda u Gnjilanu je sledeća:

3.1.1 Kancelarija predsednika;

3.1.2 Kancelarija upravnika;

3.1.3 Kancelarija za upravljanje predmetima; i

3.1.4 Kancelarija zajedničkih službi.

3.2 Organizaciona struktura Osnovnog Suda u Gnjilanu, sa odeljenjima u Vitini, Kamenici i Novom brdu je sledeća:

3.2.1 Kancelarija nadzornog sudije; i

3.2.2 Kancelarija pomoćnika/administratora.

3.3 Broj radnih mesta u Osnovnom Sudu u Gnjilanu i njegovim odeljenjima je 202, uključujuči i 36 radnih mesta za sudije, 107 radnih mesta za državne službenike i 59 radnih mesta za osoblje za pomoć i održavanje.

3.4 Broj radnih mesta u Osnovnom Sudu u Gnjilanu, bez njegovih odeljenja je ukupno 112, uključujuči 23 radna mesta za sudije, 64 radnih mesta za državne službenike i 25 radnih mesta za osoblje za pomoć i održavanje.

**Član 4**

**Kancelarija Predsednika**

4.1 Kancelariju predsednika čine:

4.1.1 Predsednik; i

4.1.2 Stručno i tehničko/administracijsko osoblje.

4.2 Osim ovlašćenja predviđenih Zakonom o sudovima i relevantnim zakonima na snazi, predsednik obavlja i sve dužnosti koje mu je preneo SSSK.

4.3 Zadaci i odgovornosti stručnog i tehničkog/administracijskog osoblja u kancelariji predsednika definisane su važećim zakonima.

4.4 Broj zaposlenih u kancelariji Predsednika je 12.

**Kancelarija administratora**

5.1 Kancelariju administratora čine:

5.1.1 Administrator; i

5.1.2. 2 Stručno i tehničko/administracijsko osoblje.

5.2 Zadaci i odgovornosti administratora su definisani članom 31 Zakona br. 03/L – 223, o Sudskom Savetu Kosova i relevantnim važećim zakonima.

5.3 Zadaci i odgovornosti stručnog i tehničkog/administracijskog osoblja kancelarije administratora definisane su važećim zakonima o državnim službenicima.

5.4 Broj zaposlenih u kancelariji administratora je 26.

**Član 6**

**Kancelarija za upravljanje predmetima**

6.1 Kancelariju za upravljanje predmetima čine:

6.1.1 Šef kancelarije; i

6.1.2. 2 Stručno i tehničko /administracijsko osoblje

6.2 Zadaci i odgovornosti šefa kancelarije za upravljanje predmetima su definisani pravilnikom o unutrašnoj organizaciji sudova.

6.3 Zadaci i odgovornosti stručnog i tehničkog/administracijskog osoblja kancelarije za upravljanje predmetima su definisani važećim zakonom o državnim službenicima.

6.4 Broj zaposlenih u kancelariji za upravljanje predmetima je 22.

**Član 7**

**Kancelarija** z**ajedničkih službi**

7.1 Kancelariju zajedničkih službi čine:

7.1.1 šef kancelarije; i

7.1.2 stručno i tehničko/administracijsko osoblje i osoblje za pomoć i održavanje.

7.2 Zadaci i odgovornosti šefa kancelarije zajedničkih službi su definisani pravilnikom o unutrašnoj organizaciji sudova.

7.3 Zadaci i odgovornosti stručnog i tehničkog/administracijskog osoblja kancelarije zajedničkih službi su definisani važećim zakonom o državnim službenicima.

7.4 Broj zaposlenih u kancelariji zajedničkih službi je 29.

**Član 8**

**Odeljenja sudova**

8.1 Broj radnih mesta u odeljenjima ovog suda je:

8.1.1 U odeljenju suda u Vitini je ukupno 39 radnih mesta, koja obuhvataju 8 radnih mesta za sudije, 19 radnih mesta za državne službenike i 12 radnih mesta za osoblje za pomoć i održavanje .

8.1.2 U odeljenju suda u Kamenici je ukupno 30 radnih mesta koja obuhvataju 4 radna mesta za sudije, 14 radnih mesta za državne službenike i 12 radnih mesta za osoblje za pomoć i održavanje.

8.1.3 U odeljenju suda u Novom brdu je ukupno 21 radno mesto koje obuhvata 1 radno mesto za sudije, 10 radnih mesta za državne službenike i 10 radnih mesta za osoblje za pomoć i održavanje.

**Član 9**

**Kancelarija nadzornog sudije**

9.1 Kancelariju nadzornog sudije čine:

9.1.1 Nadzorni sudija; i

9.1.2 Stručno i tehničko /administracijsko osoblje.

9.2 Osim ovlaščenja predviđenih Zakonom o sudovima i relevantnim zakonima na snazi, nadzorni sudija obavlja i sve dužnosti koj mu je preneo SSSK.

9.3 Broj zaposlenih u kancelariji nadzornog sudije je sledeći:

9.3.1 odeljenje suda u Vitini: 3 radna mesta; i

9.3.2 odeljenje suda u Kamenici: 2 radna mesta; i

9.3.3 odeljenje suda u Novom brdu: 2 radna mesta

**Član 10**

**Kancelarija pomoćnika/administratora**

10.1 Kancelariju pomoćnika/administratora čine:

10.1.1 Pomoćnik /administrator; i

10.1.2 Stručno i tehničko/administracijsko osoblje i osoblje za pomoć i održavanje.

10.2 Zadaci i odgovornosti administratora su definisani članom 31 Zakona br. 03/L-223, o Sudskom savetu Kosova i relevantnim zakonima na snazi, koji važe i za pomoćnika/administratora.

10.3 Zadaci i odgovornosti stručnog i tehničkog/administracijskog osoblja kancelarije pomoćnika/administratora su definisani važećim zakonom o državnim službenicima.

10.4 Broj zaposlenih u kancelariji pomoćnika/administratora je sledeći:

10.4.1. u odeljenju suda u Vitini: 28 radnih mesta;

10.4.2. u odeljenju suda u Kamenici: 24 radna mesta; i

10.4.3. u odeljenju suda u Novom brdu: 18 radnih mesta.

**Član 11**

**Organogram osnovnog suda u Gnjilanu**

Sastavni deo ovog pravilnika su i sledeći organogrami:

1. Prilog 1: Organogram Osnovnog Suda u Gnjilanu;
2. Prilog 2: Organogram odeljenja suda u Vitini;
3. Prilog 3: Organogram odeljenja suda u Kamenici; i
4. Prilog 4: Organogram odeljenja suda u Novom brdu.

**Član 12**

**Prelazne i završne odredbe**

12.1 Stupanjem na snagu ovog pravilnika stavljaju se van snage svi prethodni organogrami i član 13 pravilnika o unutrašnjoj organizaciji sudova od 04. januara 2013. godine. U skladu sa ovim pravilnikom menja se i član 14 napred navedenog pravilnika.

12.2 Ovaj pravilnik stupa na snagu danom potpisivanja od strane predsednika Sudskog Saveta Kosova.

Priština, 19/08/2015

Enver Peci, Predsednik SSK